CELEX: E2019P0002
Language: el
Date: 2019-01-24 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Verwaltungsgerichtshof des Fürstentums Liechtenstein της 24ης Ιανουαρίου 2019 στην υπόθεση D και E (Υπόθεση E-2/19)

13.6.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 197/35
            
         
      Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Verwaltungsgerichtshof des Fürstentums Liechtenstein της 24ης Ιανουαρίου 2019 στην υπόθεση D και E
      (Υπόθεση E-2/19)
      (2019/C 197/07)
      Με επιστολή της 24ης Ιανουαρίου 2019, το Verwaltungsgerichtshof des Fürstentums Liechtenstein (διοικητικό εφετείο του πριγκιπάτου του Λιχτενστάιν), υπέβαλε αίτηση προς το Δικαστήριο της ΕΖΕΣ, η οποία καταχωρίστηκε στη Γραμματεία του Δικαστηρίου στις 29 Ιανουαρίου 2019, για την έκδοση συμβουλευτικής γνώμης στην υπόθεση D και E, σχετικά με το ακόλουθο ερώτημα:
      Πρέπει η οδηγία 2004/38, ειδικότερα το άρθρο 3 παράγραφος 1, σε συνδυασμό με το άρθρο 7 παράγραφος 1 στοιχείο δ), και το σημείο III πρώτη περίοδος της απόφασης αριθ. 191/1999 [της Μεικτής Επιτροπής του ΕΟΧ], να ερμηνεύεται υπό την έννοια ότι ένα μέλος οικογένειας υπηκόου κράτους μέλους της ΕΕ έχει το δικαίωμα να λάβει άδεια διαμονής της ίδιας ισχύος με εκείνη του προσώπου από το οποίο εξαρτάται, ακόμη και εάν το πρόσωπο από το οποίο εξαρτάται έλαβε το δικαίωμα διαμονής στο Λιχτενστάιν αποκλειστικά με βάση το εθνικό δίκαιο και όχι με βάση το δίκαιο του ΕΟΧ;